การผ่าตัดเสริมเลนส์สัมผัส หรือใส่คอนแทคเลนส์ไว้ในตา
มีคนจำนวนหลายล้านคนที่ใช้แว่นตา ในการแก้ไขปัญหาด้านสายตาของตน แต่ก็มีบางส่วนที่หันไปเข้ารับการผ่าตัด ที่เรียกว่า การทำ LASIK ซึ่งเป็นกา
ทอมมี่ฮาร์เดอแมน นักศึกษาวิทยาลัยวัย 20ปี ซึ่งเคยเข้ารับการรักษาด้วยการทำ LASIK แต่ไม่ได้ผลดีนักเขาจึงเข้ารับการผ่าตัดเสริมเลนส์สัมผัสไว้ในตาของเขา ทอมมีบอกว่าเขามองเห็นได้ชัดเจนมาก หลังการผ่าตัด แต่ยังไม่ค่อยเคยชินนักกับการที่ไม่ได้สวมแว่นตา หรือว่าไม่ได้ใส่คอนแทคเลนส์ การผ่าตัดเสริมเลนส์สัมผัสหรือว่าการผ่าตัดเพื่อใส่คอนแทคเลนส์ไว้ในตานั้น มักจะใช้กับผู้ที่มีปัญหาด้านสายตาที่ไม่สามารถรับการผ่าตัดด้วยแสงเลเซอร์และผู้ที่มีสายตาไม่ดี แบบที่ไม่สามารถแก้ไขได้ด้วยวิธีอื่นๆ การผ่าตัดเสริมเลนส์สัมผัสเป็นการผ่าตัดเล็ก แพทย์จะกรีดตาให้เป็นช่องเล็กๆ ที่แผลติดหายเองได้ แล้วสอดใส่เลนส์พลาสติกลงไปครอบเลนส์ธรรมชาติไว้ผู้ป่วยจะรู้สึกตัวอยู่ตลอดเวลา และการผ่าตัดตา จะใช้เวลาข้างละ 10 นาที การผ่าตัดที่ว่านี้คล้ายๆ กับการผ่าตัดต้อกระจก เว้นแต่ว่า เลนส์ธรรมชาติของผู้ป่วยจะยังคงอยู่อย่างเดิมและการผ่าตัดนี้ ต่างกับการทำ LASIKตรงที่ การผ่าตัดนี้ ไม่ได้เปลี่ยนแปลงรูปทรงของกระจกตา หรือ Corneaอย่างถาวร นายแพทย์Jeffrey Whitman จักษุศัลยแพทย์ กล่าวว่า เลนส์ที่ใส่ให้ผู้ป่วยนั้น สามารถถอดออกได้ในกรณีที่ หากมีเทคโนโลยีใหม่ออกมา ก็สามารถเปลี่ยนแปลงได้และว่าการผ่าตัดนี้ไม่มีผลกระทบต่อโครงส้รางใดๆ ของตาทั้งสิ้น ทอมมี่ฮาร์เดอแมนบอกว่า การผ่าตัดแบบนี้ ให้ทางเลือกแก่เขามากกว่าการทำ LASIK เพราะหากสายตามีการเปลี่ยนแปลงเล็กน้อย ในอนาคตก็ยังสามารถแก้ไขได้ สถาบันการจักษุวิทยาแห่งอเมริกันกล่าวว่า เนื่องจากบรรดาจักษุแพทย์คุ้นเคยกับวิธีการผ่าตัดแบบนี้ กันมากขึ้น จะทำให้การผ่าตัดแบบนี้เป็นเรื่องธรรมดาและทำกันแพร่หลายมากขึ้น ในบางประเทศมีการผ่าตัดใส่คอนแทคเลนส์แบบนี้มากว่า 20 ปีแล้ว องค์การอาหารและยาของสหรัฐอนุมัติให้มีการผ่าตัดเสริมเลนส์สัมผัสในสหรัฐเมื่อ 4 ปีที่แล้วและปัจจุบันก็กำลังคิดค้นพัฒนาเลนส์แบบใหม่ ซึ่งคาดว่าจะต้องดีกว่าที่มีใช้กันอยู่ในปัจจุบัน